**Образац 12**

**Јавно предузеће за заштиту и унапређење животне средине**

**на територији градске општине Обреновац**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

**За период од 01.01.2017. до 30.09.2017.године**

Oбреновац, 25.10.2017.година

**I ОСНОВНИ СТАТУСНИ ПОДАЦИ**

**Пословно име:**

Јавно предузеће за заштиту и унапређење животне средине на територији градске општине Обреновац

**Седиште:**

Обреновац, Краља Александра Првог број 63

**Претежна делатност:**

Шифра 9104 - Делатност ботаничких и зоолошких вртова и заштита природних вредности - управљање заштићеним подручјима (национални паркови, резервати, споменици и паркови природе, предели и др.) на територији градске општине Обреновац

**Матични број:**

20597011

**ПИБ:**

106417395

**НАДЛЕЖНИ ОРГАН ЈЕДИНИЦЕ ЛОКАЛНЕ САМОУПРАВЕ:** Скупштина градске општине Обреновац

**Делатности јавног предузећа су:**

Претежна делатност предузећа је: 9104 - Делатност ботаничких и зоолошких вртова и заштита природних вредности - управљање заштићеним подручјима (национални паркови, резервати, споменици и паркови природе, предели и др.) на територији градске општине Обреновац.

Осим наведене претежне делатности, Предузеће обавља и следеће послове:

-праћење стања природних вредности животне средине (ваздух, вода, земљиште, шуме, биљни и животињски свет) и старање о предузимању мера на заштити и унапређењу животне средине;

-мерење нивоа буке;

-успостављање локалног регистра извора загађивача;

-израда програма и пројеката употребе обновљивих и алтернативних извора енергије;

-израда и спровођење појединачних пројеката подизања, уређења или обнове јавних зелених површина;

-пошумљавање, сађење дрвећа за заштиту од буке, ветра и ерозије и др;

-уређење и одржавање јавних зелених површина специјалних намена – арборетуми и ботаничке баште;

-управљање новоформираним шумским културама на јавним површинама;

-успостављање катастра јавних зелених површина;

-издавање и публиковање података, извештаја и информација о стању животне средине;

-сузбијање штетних организама (комараца, крпеља, глодара и др.);

-развијање јавне свести о значају заштите и унапређења животне средине;

-успостављања информационог система и вођење базе података о стању животне средине из делокруга рада Предузећа;

-промоција и презентација пројеката из делокруга рада Предузећа;

-израда акционих и санационих планова од значаја за заштиту животне средине на подручју градске општине;

-пружа стручне услуге правним и физичким лицима, на њихов захтев, у припреми пројеката из области заштите животне средине, по посебном уговору, по основу којег стиче приход и

- друге послове и услуге које су у функцији и у вези са подстицањем заштите животне средине утврђене законом и Статутом Предузећа у складу са надлежностима градске општине.

**Годишњи/трогодишњи програм пословања:**

ЈП ЗЖС, Обреновац је свој годишњи Програм пословања, са финансијским планом за 2017.годину, донело 21.12.2016.године, на који је дата сагласност Скупштине градске општине Обреновац на седници одржаној 29.12.2016. године, Решењем VII-01 бр.020-227. Обим Програма пословања ЈП ЗЖС,Обреновац за 2017.годину планиран је у износу од 90.862.107,53 динара.

Прву измену и допуну годишњег Програма пословања, са финансијским планом за 2017.годину, је донело 09.02.2017.године, на коју је дата сагласност Скупштине градске општине Обреновац, на седници одржаној 24.02.2017.године, Решењем VII -01 бр.020-30 . Обим Програма пословања ЈП ЗЖС, Обреновац за 2017.годину, након Прве измене и допуне истог планирана је у износу од 85.922.602,96 динара.

Другу измену и допуну годишњег Програма пословања, са финансијским планом за 2017.годину, је донело 08.05.2017.године, на коју је дата сагласност Скупштине градске општине Обреновац, на седници одржаној 17.05.2017.године, Решењем VII -01 бр.020-70 . Обим Програма пословања ЈП ЗЖС, Обреновац за 2017.годину, након Прве измене и допуне истог планирана је у износу од 89.838.838,36 динара.

Трећу измену и допуну годишњег Програма пословања, са финансијским планом за 2017.годину, је донело 26.06.2017.године, на коју је дата сагласност Скупштине градске општине Обреновац, на седници одржаној 11.07.2017.године, Решењем VII -01 бр.020-95 . Обим Програма пословања ЈП ЗЖС, Обреновац за 2017.годину, након Прве измене и допуне истог планирана је у износу од 91.838.838,36 динара.

**II ОБРАЗЛОЖЕЊЕ ПОСЛОВАЊА**

**1. БИЛАНС УСПЕХА У ПЕРИОДУ ОД 01.01. ДО 30.09.2017.ГОДИНЕ**

Планирани укупни пословни приходи за период од 01.01. до 31.12.2017.године износе 84.010 динара и састоје се од: прихода од премија,субвенција, дотација, донација и сл. у износу од 76.094 и других пословних прихода у износу од 7.916 динара.

Планирани укупни расходи за 2017.годину износе 61.899 динара и састоје се од: трошкова материјала у износу од 630 динара, трошкова горива и енергије у износу од 520 динара, трошкова зарада, накнада зарада и осталих личних расхода у износу од 21.021 динара, трошкова производних услуга у износу од 4.083 динара, трошкова амортизације у износу од 6.716 динара , нематеријалних трошкова у износу од 21.169 динара и остали расходи у износу од 7.760 динара.

У периоду од 01.01.2017.-30.09.2017.године Предузеће је:

- остварило приходе у износу од 53.639 динара од планираних 67.905 динара и састаје се од: прихода од премија,субвенција, дотација, донација и сл. у износу од 50.028 динара од планираних 61.913 динара и других пословних прихода у износу од 3.611 динара од планираних 5.992 динара.

- извршило расходе у износу од 35.569 динара од планираних 39.562 динара и састоје се од : трошкова материјала у износу од 327

 динара, трошкова горива и енергије у износу од 400 динара, трошкова зарада, накнада зарада и осталих личних расхода у износу од 14.848 динара, трошкова производних услуга у износу од 3.395 динара, трошкови амортизације 3.949 динара , нематеријалних трошкова у износу од 11.552 динара и осталих расхода у износу од 1.098 динара.

-остварило добитак из редовног пословања пре опорезивања износи 18.070 динара.

 Напомена: износи су дати у хиљадама динара.

**1А. БИЛАНС СТАЊА НА ДАН 30.09.2017.ГОДИНЕ**

У периоду од 01.01. до 30.09.2017.године у активи предузећа су евидентирани:

-остала нематеријална имовина у износу од 112,

-грађевински објекти у износу од 3.362 ,

- постројења и опрема у износу од 32.498,

-улагања на туђим некретнинама, постројењима и опреми у износу од 10.151,

-обртна имовина у износу од 6.655 и састоји се од: плаћених аванса за залихе и услуге у износу од 237, других потраживања у износу од 5.826, готовинских еквивалената и готовине у износу од 592,

Ванбилансна актива коју чине примљена средства финансијског обезбеђења из поступака набавки и примљена понтонска платформа од стране ГО Обреновац у укупном износу од 11.896.

У периоду од 01.01. до 30.09.2017.године у пасиви предузећа су евидентирани:

-државни капитал у износу од 21.429,

-нераспоређен добитак ранијих година у износу од 1.107,

-краткорочне обавезе у износу од 7.629 и састоје се од: обавеза из пословања у износу од 1.628, осталих краткорочних обавеза у износу од 735, обавеза за остале порезе, доприносе и друге дажбине у износу од 461 и пасивних временских разграничења у износу од 4.805.

Ванбилансна пасива коју чине примљена средства финансијског обезбеђења из поступака набавки и примљена понтонска платформа од стране ГО Обреновац у укупном износу од 11.896.

-износи су дати у хиљадама динара.

**1Б. ИЗВЕШТАЈ О ТОКОВИМА ГОТОВИНЕ У ПЕРИОДУ ОД 01.01. ДО 30.09.2017.ГОДИНЕ**

У периоду од 01.01.-31.12.2017.године планиран је прилив готовине у износу од 91.838 динара, одлив готовине у износу од 98.475 динара , нето одлив готовине у износу од 6.637 динара, готовинa на почетку обрачунског периода у износу од 6.737 динара.

У периоду од 01.01.-30.09.2017.године планиран је прилив готовине у износу од 75.789 динара , а реализован је у износу од 55.813 динара, планиран је одлив готовине у износу од 81.526 динара, а реализован је износу од 61.958 динара, планиран је нето одлив готовине у износу од 6.037 динара, а реализован је у износу од 6.145 динара, реализован износ готовине на почетку обрачунског периода износи 6.737 динара и реализован износ готовине на крају обрачунског периода износи 592 динара.

Напомена: износи су дати у хиљадама динара.

**2. ТРОШКОВИ ЗАПОСЛЕНИХ**

У периоду од 01.01.2016.-31.12.2016.године Предузеће је реализовало нето зараде у висини од 9.213.542,00 динара, бруто 1 зараде у висини од 12.836.330,00 динара, бруто 2 зараде у висини од 15.134.031,00 динара, накнаде по уговору о привремено- повременим пословима у висини од 468.642,00 динара, накнаде члановима надзорног одбора у висини од 1.262.645,00 динара, превоз запослених на посао и са посла у висини од 439.843,00 динара, накнаде трошкова на службеном путу у висини од 600,00 динара и остале накнаде трошкова запосленима и осталим физичким лицима у висини од 39.900,00 динара.

У периоду од 01.01.2017.-30.09.2017.године Предузеће је планирало нето зараде у висини од 8.440.000,00 динара, бруто 1 зараде у висини од 11.799.375,00 динара, бруто 2 зараде у висини од 13.935.000,00 динара, накнаде по уговору о привремено - повременим пословима у висини од 240.000,00 динара, накнаде члановима надзорног одбора у висини од 984.000,00 динара и превоз запослених на посао и са посла у висини од 345.000,00 динара.

У периоду од 01.01.2017.-30.09.2017.године Предузеће је обрачунало нето зараде у висини од 8.080.789,00 динара, бруто 1 зараде у висини од 11.254.977,00 динара, бруто 2 зараде у висини од 13.269.573,00 динара, накнаде по уговору о привремено - повременим пословима у висини од 232.469,00 динара, накнаде члановима надзорног одбора у висини од 954.093,00 динара, превоз запослених на посао и са посла у висини од 379.043,00 динараи остале накнаде трошкова запосленима и осталим физичким лицима у висини од 13.180,00 динара.

**3. ДИНАМИКА ЗАПОСЛЕНИХ**

На дан 31.12.2016.године у Предузећу је било 18 запослених лица и то 10 запослених на неодређено време и 8 запослених на одређено време. На дан 31.12.2016.године у Предузећу је било 1 лице ангажовано уговором о привременим и повременим пословима.

У периоду од 01.01. до 30.06.2017.године 1 запослени на одређено време је споразумно прекинуо радни однос, а са 1 запосленим је закључен уговор о раду на одређено време.

На дан 30.09.2017.године у Предузећу је било 18 запослених лица и то 10 запослених на неодређено време и 8 запослених на одређено време. На дан 30.06.2017.године у Предузећу је било 1 лице ангажовано уговором о привременим и повременим пословима.

**4.КРЕТАЊЕ ЦЕНА ПРОИЗВОДА И УСЛУГА**

Предузеће није остварило приходе на тржишту у посматраном периоду.

**5. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

У периоду од 01.01. до 30.09.2017.године планиране су субвенције у износу од 69.517.604, 00 динара, од чега је пренето из буџета 52.201.761,00 динара, реализовано 52.171.572,00 и неутрошено 30.189,00 динара.

**6. СРЕДСТВА ЗА ПОСЕБНЕ НАМЕНЕ**

У периоду од 01.01.2016.-31.12.2016.године Предузеће је реализовало износ у висини од 122.703,00 динара, за потребе репрезентације и износ у висини од 483.800,00 динара, за потребе рекламе и пропаганде .

За период од 01.01.2017.-31.12.2017.године Предузеће је планирало 100.000,00 динара, за потребе репрезентације и 190.000,00 динара, за потребе рекламе и пропаганде .

За потребе рекламе и пропаганде предузеће је определило и додатних 460.000,00 динара из расположивих средстава на рачуну предузећа код пословне банке на дан 31.12.2016.године.

У периоду од 01.01.2017.-30.09.2017.године Предузеће је планирало 100.000,00 динара, а реализовало 41.315,00 динара, за потребе репрезентације планирало је 150.000,00 динара, а реализовало 150.000,00 динара, за потребе рекламе и пропаганде .

У периоду од 01.01.2017.-30.09.2017.године Предузеће је реализовало 291.200,00.00 динара из расположивих средстава на рачуну предузећа код пословне банке на дан 31.12.2016.године, за потребе рекламе и пропаганде.

Из свега изнетог укупни трошкови рекламе и пропаганде у посматраном периоду износе 441.200,00 динара.

**ЗА КОРИШЋЕЊЕ СУБВЕНЦИЈА**

**7. НЕТО ДОБИТ**

За претходну годину, није донета одлука надлежних органа о расподели добити, до краја посматраног извештајног периода.

**8.КРЕДИТНА ЗАДУЖЕНОСТ**

Предузеће није кредитно задужено у посматраном периоду.

**9. ГОТОВИНСКИ ЕКВИВАЛЕНТИ И ГОТОВИНА**

Предузеће на рачуну отвореном код Управе за трезор, на дан 30.09.2017.године располаже са средствима у висини од 30.188,92 динара и на рачуну отвореном код Уникредит банке располаже средствима у висини од 562.224,02 динара.

**10. ИЗВЕШТАЈ О ИНВЕСТИЦИЈАМА**

Годишњим Програмом пословања предузећа, са финансијским планом за 2017.годину, те првом, другом и трећом изменом и допуном истог, планиране су следеће инвестиције:

-набавка теренског возила са куком и приколицом у износу од 1.500,

-набавка са монтажом кабине за трактор у износу од 770,

-набавка хидрауличне даске за чишћење снега у износу од 460,

-набавка трактора са пратећом механизацијом у износу од 3.000,

-постројења и опрема у износу од 13.544,

-улагања на туђим некретнинама, постојењима и опреми у износу од 8.508 .

У периоду од 01.01. до 30.09.2017.године планиране су следеће инвестиције:

-набавка теренског возила са куком и приколицом у износу од 1.500,

-набавка трактора са пратећом механизацијом у износу од 3.000,

-постројење и опрема у износу од 13.544,

-улагања на туђим некретнинама, постојењима и опреми у износу од 4.814,

-набавка са монтажом кабине за трактор у износу од 770,

-набавка хидрауличне даске за чишћење снега у износу од 460.

 У периоду од 01.01. до 30.09.2017.године су реализоване следеће инвестиције:

-набавка теренског возила са куком и приколицом у износу од 1.500,

-набавка трактора са пратећом механизацијом у износу од 2.993,

-постројења и опрема у износу од 8.116,

-улагања на туђим некретнинама, постојењима и опреми у износу од 4.777.

Напомена: износи су дати у хиљадама динара.

**11. БРУТО ПОТРАЖИВАЊА ЈАВНОГ ПРЕДУЗЕЋА ЗА ДАТЕ КРЕДИТЕ И ЗАЈМОВЕ, ПРОДАТЕ ПРОИЗВОДЕ, РОБУ И УСЛУГЕ И ДАТЕ АВАНСЕ И ДРУГА ПОТРАЖИВАЊА**

У периоду од 01.01. до 30.09.2017.године продати производи , робе, услуге и дати аванси износе 237 и састоје се од продатих производа , роба и услуга и датих аванса јавним предузећима ( ЈП ПТТ Србија) и износе 10 и продатих производа, роба и услуга и датих аванса домаћим правним лицима и предузетницима ( ИПЦ, Пластика, Телеком Србија, Београдски сајам, НС Боми и GIS Solutions) и износе 227 и друга потраживања износе 5.826 и састоје се од потраживања од државних органа и организација у износу од 5.825 и остала потраживања у износу од 1.

Напомена: износи су дати у хиљадама динара.

**III ЗАКЉУЧНА РАЗМАТРАЊА И НАПОМЕНЕ**

 У наведеном периоду Предузеће је пословало у складу са Годишњим програмом пословања предузећа, са финансијским планом за 2017.годину, те првом, другом и трећом изменом и допуном истог.

 Обрадила:

\_\_\_\_\_\_\_\_\_\_\_\_\_\_\_\_\_\_\_\_

 Јелена Станојевић ЈП ЗЖС Обреновац

 Директор

25.10.2017.године \_\_\_\_\_\_\_\_\_\_\_\_\_\_\_\_\_\_\_\_\_\_\_

 МП Славко Берић, дипл.менаџер